ВЪПРОСИ И ОТГОВОРИ ПО ПРОЦЕДУРА
BG161PO003-2.4.02 „ПОДКРЕПА ЗА РАЗВИТИЕТО НА КЛЪСТЕРИТЕ В БЪЛГАРИЯ” 
ВЪПРОС № 9)

Здравейте, 

Във връзка с обявената процедура BG161PO003-2.4.02 "Подкрепа за развитието на клъстерите в България", бих искала да задам следните въпроси:

1. Какъв е най-краткият период, за който може да се представят междинни отчети?
2. В актуализираните Насоки за кандидатстване (публикувани на 15.02.2013 г.), в Приложение Б - Бюджет липсва Работен лист 3 "Допълнителни разходи"  от предишната версия на Приложение Б. В тази връзка - трябва ли, и ако "да" къде, да се посочи ДДС като "възстановим" или "невъзстановим", съответно като недопустим или допустим разход в документацията на проектното предложение?

3. Може ли клъстерът да продава услуги на своите членове или е по-добре ползването на услугата на клъстера да се оформи като членски внос в случаите на Клъстер – Сдружение с нестопанска цел?
4. Във връзка с текст на стр. 27: „ВАЖНО: Във връзка със спазването на принципа за недопускане под никаква форма на реализиране на печалба от безвъзмездните финансови средства, всички приходи, генерирани по време на изпълнението на проекта, подлежат на възстановяване” 24.  Под „печалба” се разбира надвишението на доходите над разходите по съответния проект в момента на предявяване на искане за окончателно плащане по предоставената за проекта безвъзмездна помощ.

Допълнително, съгласно чл. 11, ал. 1 от ПМС № 236/27.09.2007 г. за приемане на детайлни правила за допустимост на разходите по Оперативна програма „Развитие на конкурентоспособността на българската икономика” 2007 - 2013 г. (обн. ДВ. бр.80/5.10.2007 г.): „(.....) под „приход” се разбират всички доходи от проекта през периода на неговото изпълнение, получени от продажби, ренти, услуги, събирания/такси, лихви върху предоставени аванси по сключени договори или други еквивалентни приходи”.  

· В първата част се говори за надвишаване на доходите над разходите,  а в дефиницията е дадено тълкуване на приход.
· Следва ли да разбираме, че ако за един актив (напр. спадащ към ДНА) е направен разход от 100 единици и за него е получена безвъзмездна финансова помощ от 50 единици, то тогава сдружението може да продаде услуга, базирана на използването на въпросния ДНА  за още 50 единици преди да достигне изравняване на приходите и разходите, от който момент следва да се възстановява получената помощ?
5. Една от целите на клъстера е чрез обединението на участващите предприятия да бъдат намалени разходите   за закупуване на авторски права за разпространение на ТВ услуга във връзка с общата предоставяна услуга от членовете на Клъстера. Ако Клъстерът закупи 100 единици лицензи, то в такъв случай носител на тези лицензи е клъстерът. В тази връзка той притежава, амортизира и т.н. тези  лицензии, но за да може тази услуга да достигне до абонатите на членовете на клъстера и да бъдат спазени изискванията на Българското Законодателство – Закона за електронни съобщения, то  последните трябва да бъдат сублицензирани от клъстера. Считате ли това за допустимо, като отново поясняваме, че правата остават собственост на клъстера, а той само преотстъпва право на членовете си да посредничат между него и абонатите им? 

6. Считате ли за допустимо учредяването на особен залог върху имущество, закупено по проекта в полза на физическо или юридическо лице (в т.ч. банка), финансирало изпълнението на проекта?

7. В  специфичните допустими разходи по Компонент 1  "Изграждане и подкрепа на административното тяло на клъстера" са посочени и разходи за наем за работните помещения на админ. тяло на Клъстера. Към тези разходи можем ли да  считаме за допустими  и разходи за наем на помещение за разполагане на закупените по проекта ДМА?

Ще Ви помоля за навременен отговор на въпросите, предвид краткия срок за кандидатстване по процедурата.
Благодаря Ви предварително за отделеното време.

Поздрави,

Иглика Милошева
iglika@bestpartners.bg

27.02.2013 г.

ОТГОВОР № 9)

1. По настоящата процедура не съществува минимален период, за който могат да се представят междинни отчети.
С всяко искане за междинно плащане, в хода на изпълнение на договора, бенефициентът  изготвя и представя на Договарящия орган Междинен технически и Междинен  финансов отчет, които да съдържат необходимите приложения с пълна информация за всички аспекти на изпълнението за отчетния период. Бенефициентът има право да поиска междинно плащане при реално изпълнени действия с материален резултат и съответни извършени и платени разходи.  Дейностите, предвидени в договора за безвъзмездна финансова помощ ще бъдат признати за изпълнени, само ако бъдат доказани чрез всички необходими документи, удостоверяващи извършването им. За допустими ще бъдат признати разходи за дейности признати от УО за изпълнени.

2. Кандидатите по настоящата процедура не следва да предоставят информация за допълнителните разходи по проеката (вкл. за ДДС).

3.  При изпълнение на договора за безвъзмездна финансова помощ по настоящата процедура бенефициентът няма право да сключва договори със свързани лица и/или с лица, които са обект на конфликт на интереси, както и следва да спазва останалите условия, посочени в чл. 4 от Общите условия към договора за безвъзмездна помощ при възлагане на дейности по изпълнение на проекта.

4. Двете понятия са тъждествени и се припокриват. Следва да имате предвид, че с приходите се намалява сумата на съфинансирането от Оперативната програма, което се изисква за съответния проект. Преди да е изчислен приносът от Оперативната програма и не по-късно от момента на прекратяването на безвъзмездната финансова помощ, приходите се приспадат от размера на допустимите разходи по проекта изцяло или пропорционално в зависимост от това дали са генерирани напълно или частично от съфинансирания проект.
5. По настоящата процедура е допустимо придобиването на дълготрайни нематериални активи (ДНА) за общи клъстерни дейности. Тези активи следва да останат в активите на бенефициента и региона-получател (територията на Република България) за срок от минимум 3 (три) години след изпълнение на цялата инвестиция, а в случаите, когато бенефициентът е голямо предприятие – за срок от минимум 5 (пет) години след изпълнение на цялата инвестиция.

Допълнително следва да имате предвид, че закупуване на дълготрайни материални и нематериални активи, които не са предназначени за изпълнението на общи клъстерни дейности е недопустима дейност.
Освен това, категорично решение относно допустимостта или недопустимостта на даден разход или дейност може да се вземе само от членовете на Оценителната комисия по процедурата, които на етап оценка на проектното предложение ще разполагат с пълната информация и документи, включени в съответното проектно предложение. 

6. Дълготрайните материални и нематериални активи, придобити със средства по проекта, следва да останат в активите на бенефициента и региона-получател (територията на Република България) за срок от минимум 3 (три) години след изпълнение на цялата инвестиция, а в случаите, когато бенефициентът е голямо предприятие – за срок от минимум 5 (пет) години след изпълнение на цялата инвестиция.
7. Разходите за наем, които са допустими по Компонент 1 от настоящата процедура се отнасят единствено за работните помещения на административното тяло на клъстера. Освен това, подкрепата по този компонент цели изграждането и развитието на административния и управленския капацитет на клъстера с оглед осигуряване на ефективна координация и управление на клъстерните дейности.
ВЪПРОС № 10)

Здравейте,

Във Връзка с процедура BG161PO003-2.4.02 Подкрепа за развитието на клъстерите в България имаме следният въпрос:

1. Допустимо ли е съфинансиране в натура по Компонент 3 "Инвестиционен компонент", например отдаване за ползване на съществуващо имущество (офис, ДМА, които ще се ползват за дейности по проекта) от страна на някой от членовете на клъстера?

Предварително благодаря,

Светла Маринова

Експерт Обществени поръчки
smarinova@insoft.bg
27.02.2013 г.

ОТГОВОР № 10)

Приносът в натура е недопустим разход по настоящата порцедура за предоставяне на безвъзмездна финансова помощ.

